Oslo Handelsgymnasium

Oslo Handelsgymnasium (OHG, grunnlagt som Christiania Handelsgymnasium) er en offentlig videregående skole på Ruseløkka i Oslo. Skolen ble grunnlagt i 1875. Skolen tilbyr utdanningsprogrammene service og samferdsel og studiespesialisering, med fordypning både i realfag og i språk, samfunnsfag og økonomi.

 Historie 
Skolen ble opprettet for å gi unge mennesker.
«som have bestemt sig for Handel eller annen praktisk Virksomhet, en avsluttet theoretisk-praktisk Undervisning i de merkantile Fag ved siden av en høiere Almendannelse».
De første 22 elevene ble uteksaminert i 1877. Skolen ga den gang den høyeste merkantile utdanningen man kunne få i Norge, frem til etableringen av Norges Handelshøyskole i Bergen 1936. Dagens bygg var ferdig da den tyske okkupasjonen trakk Norge inn i andre verdenskrig, og skolens nybygg ble tatt i bruk som hovedkvarter for de tyske militære styrkene i Norge, sammen med KNA-hotellet på andre siden av gaten. Under skolegården anla tyskerne en bunker, som var i bruk som kommandosentral gjennom hele okkupasjonen. Fra februar 1945 ble skolebygningen hovedkvarter for Reichskommissariat Norwegen. Rikskommisær Josef Terboven hadde sitt personlige kontor her (det senere rektorkontoret).

Etter krigen steg elevtallet jevnt, ikke minst etter at økonomisk gymnas ble en realitet i 1950. De økonomisk/merkantile fagene ble anerkjent på linje med de tradisjonelle artiumsfagene, og ga rett til å studere ved universiteter og høyskoler. Økonomisk gymnas ble en populær linje, og etter få år ble den også innført ved en rekke av de tradisjonelle gymnasene. De første elevene etter den nye studieretningen for allmenne fag ble tatt opp i 1977, og det første kullet uteksaminert i 1980. I 1991 ble Frogner videregående skole lagt ned, og 13 klasser i studieretning for handels- og kontorfag ble overført til Oslo handelsgymnasium.

 Økonomisk college 
Skolen kunne i 1970 tilby det første kurset på høyskolenivå. Avdelingen fikk navnet Økonomisk college, og vedvarte som en selvstendig linje inntil det i 1994 ble fusjonert inn i Høgskolen i Oslo.

 Lokalisering 
Da Oslo Handelsgymnasium ble opprettet i 1875, hadde den lokaler i Rosenkrantz’ gate 7. Senere huset Munchs gate 4 skolens elever, før den nåværende bygningen Parkveien 65 ble tatt i bruk i 1946. Bygningen er tegnet av arkitektene Blakstad og Munthe-Kaas, og ble for en stor del finansiert av private fond og donasjoner. Oslo Handelsgymnasium skulle egentlig ta i bruk det nye bygget høsten 1940, men det ble rekvirert av tyskerne sammen med bl.a. KNA-hotellet på den andre siden av gaten. 

 Utstillingen i den underjordiske bunkeren 
Under krigen bygget den tyske rikskommisæren en kommondosentral i en bunker under Oslo Handelsgymnasium. Bunkeren inneholder en rekke rom med forskjellige utstillinger. Bla. på kommunikasjonsrom står det et skrivebord med to radioer, en skrivemaskin og boks/kassett. Rykter skal ha det til at det finnes en tunnel fra bunkeren til daværende KNA-hotellet. Til tross for iherdige søk, så er det ikke funnet bevis for at disse ryktene stemmer.Finnes det en hemmelig etasje her?

Bunkeren og innsatsen til skolens venneforening har tidligere vært omtalt på TV2 og andre medier.«Det mystiske rommet midt i Oslo får ekspertene til å klø seg i hodet» (TV2, 7. okt. 2014)

Omvisninger gjøres til fastlagte tider, og ellers etter avtale.

I 2014 ble Inspektør Didrichsens venneforening for Oslo Handelsgymnasium tildelt 170 000 i gave fra Sparebankstiftelsen DNB for videreutvikling av utstillingen og museetGavetildelinger, 2014 – Inspektør Didrichsens venneforening for Oslo Handelsgymnasium

 Rektorer 
  (1875–1897)
  (1897–1920)
 Gabriel Holtsmark (1920–1937)
 Kåre Foss (1937–1948)
  (1948–1978)
  (1959–1963) (under Olaf Krans permisjon)
  (1978–2001)
 Eli Engløk (2001–2011)
 Trond Lien (2011–2017 til Foss videregående skole)
 Camilla Mehl (2017–2022)
 Tone Fairway (fung. 2022–)

 Tidligere elever (alumni) 
Fra tidlige år finner man personligheter blant skolens elever, som skipsfartsmannen Gustav Henriksen og oppdagelsesreisende og forfatter Eivind Astrup som begge gikk på skolen ca 1889.

Blant sentrale politikere har finansministerne Per-Kristian Foss (H) og Siv Jensen (FrP), og stortingsrepresentant Kamzy Gunaratnam (Ap) har tatt videregående skole på OHG.

Terroristen og massemorderen Anders Behring Breivik var elev på OHG fra 1995 til 1998, men fullførte aldri.

Rapperne og artistene Chirag Rashmikant Patel og Magdi Omar Ytreeide Abdelmaguid er begge født i 1984 og møttes på Oslo handelsgymnasium. De dannet der Karpe Diem (senere bare Karpe) i 2000 for å få delta på Ungdommens Kulturmønstring. Det skulle bli starten på et av norsk musikkhistories store musikkarrierer.

 Handelsgymrevyen 
 2025 – DNT, karakter 6 i Nordre Aker Budstikke 2024 – Sunn City, karakter 5 i Nordre Aker Budstikke 2023 – Det blir for dumt!, karakter 4 i Akersposten 2022 – Handel og Vandel, karakter 3 i Aftenpostens anmeldelse
 2021 – Indirekte, karakter 5 i Aftenposten 2020 – CTRL ALT DELETE, karakter 4 i Aftenposten 2019 – Fremad Mars, karakter 3 i Aftenposten 2018 – Rykk fram til start, karakter 4 i Aftenposten 2017 – Under Overflaten, karakter 5 i Aftenposten 2016 – Kollaps, karakter 6 i Aftenposten 2015 – iSchool Musical, karakter 5 i Aftenposten 2014 – WergelandLand, karakter 6 i Aftenposten 2013 – #skyldig, karakter 6 i Aftenposten 2012 – 1001 Valg, karakter 5 i Aftenposten 2011 – ≈Oslo, karakter 6 i Aftenposten 2010 – Termostatus, karakter 5 i Aftenposten
 2009 – Circle of Life, karakter 3 i Aftenposten
 2008 – AVSLØRT – Skinnet bedrar, karakter 5 i Aftenposten
 2007 – Nasjonen, karakter 4 i Aftenposten
 2006 – The End, karakter 4 i Aftenposten
 2005 – Svisj, karakter 4 i Aftenposten
 2004 – Cirka Cirkus, karakter 5 i Aftenposten
 2003 – Ereksjonelt, karakter 5 i Aftenposten
 2001 – Bortreist, karakter 4 i Aftenposten
 2000 - Nattsvermere 1999 - Nok en revy 1991 – På Villspor 1990 – Samlede værker (Ibsen og kviser) 1988 – Sign o’ the Times''

 Referanser 
Nå kan du bli med inn i Terbovens bunker

 Eksterne lenker 


Kategori:Videregående skoler i Oslo
Kategori:Tidligere høgskoler i Norge
Kategori:Utdanningsinstitusjoner etablert i 1875
Kategori:Ruseløkka
Kategori:Bygninger tegnet av Gudolf Blakstad
Kategori:Herman Munthe-Kaas
Kategori:Byggverk fullført i 1940
Kategori:Skoler i bydel Frogner